ISIGIDIMI SAMAXOSA, NOVEMBER 1, 1875. 5

nxa zonke, akwabi sabiko mntu umvelelayo. akwabisabiko mntu umncedayo, akwabisabiko mntu uzayo kumbona wasuka wanga ngati sihlangu esi sidala silahliweyo ukulahlwa kwake Waligantuntu ukuhlala kwake, akabi namhlobo, akabi namntu usamaziyo, wagcina ezihangu azalusayo kwakupela. Azibetu akazibonina into ayiyo. Akasaqondi na lento ngati selewuxolele lomsebenzi angene kuwo, angasawulahliyo? Ufuna ukuba ade aye kubeka pina ukutshabalala kwake lento angasabuyivo? Kuzimelana oku lento angasagodukiyo? Selebuncamilena ubuntu bake, selekuxolele na ukubangazeka kwake?

III.—*Kutiwa apa akubangako mntu umpayo ;* oko ke asikuko ukuti ubevinjwa bani ingxam, zibe ziko zona, ebenokuzifumana zona, zibe zisisulu zona, ebenokuzidla zona angalelwa bani; oko kutiwa bekungeko mntu umpayo kukuti, bekungeko mntu unokumpa into yokumnceda, yokupelisa ipango yokugxota indlala, yokubuyisa ubuntu. Bebenokutini ukumpa into abangenayo? Bekusendlaleni apa, bebeqauka abantu apa kubitya, bebeswele bonke apa, ulowo ebezilumkele okwake engasateni nabanye, engasabakatalele abanye. Kona umntu kubantu belozwe ongaba nentliziyo yokunceda omnye angade aye kunceda umalusi wehangu ozitsbabalalise ngokwake beko abanye abangancedwayo tanci? Bekungeko bubele kwelilizwe bekungeko nceba, bekungeko bublobo. Kupela abantu belilizwe bebesiti kulomfana tshotsho! Kakade akuko luncedo lunokufunyanwa ngumoni osendlaleni yompefumlo kwabanye aboni abangakwaziyo ukutya okuncedayo apo kukona. Aboni kupela ngabalahlekisanayo, ngabangenakuncedana, lilizwi lika Tixo lodwa elifike limtutuzele umoni ozivayo ukuba usendlaleni, ngu Kristu Yesu yedwa ofika amsize umoni oqauka yindlala, nguye yedwa ongumncedi, nguyena yedwa unobubele, nguyena yedwa ubavelelayo aboni ebutyakaleni babo, abazuzise isonka sobomi, amanzi obomi, engeko vena kusendlaleni, engeko yena kuselusizini, engeko yena kusebubini. Unto zonke kwabamaziyo kwabamamkeleyo kwabakoliweyo kuye, kuba seletshilo kade ukuti “ ndisiso isonka sobomi ozayo kum akasayi kulamba, nokolwayo kum akasayi kunxanwa napakade.”

IV—*Ubexolile na ke lomfana yilentlalo yake?* Wonwabile na? Hayi. Angatini umntu ukonwaba eqauka yindlala? Ziyamnceda yini ezingxam? Usentshutshisweni, ayixolile intliziyo yake yilendlala, nangoku akuko moni uxolileyo kuhlala kwake noko ngati uhleli kakuhle kuko nto ayifunayo engenakufunyanwa kulemihlali asukelana nayo, omidudo, iyadinisa nayo, omeyeyezelo ayonwabisi nayo, ozintonjane azivelisiluxolo mxelweni nazo, ozingongobala ziti asinakuwanela umpefumlo, omitayi iti asinakututuzela ntliziyo tina, ozintlombe ziti asinakunceda moni tina, okurexeza kuti asixoleli zono tina, omitshato iti asivelisi zintsikelelo tina, okupimisa kuti asisindisi mipefumlo tina, okumetsha kuti asikululi mntu etyaleni lake analo ku Tixo tina, omadini ati asiteleli mntu tina, zonke izinto zobubomi azinakuyitutuzela intliziyo ixole yonwabe, zikukutya okuzingxam oko okungangeniyo empefumlweni.

V.—*Lomfana namhla ufumenene nesibeto, nesohlwayo ngenxa yobudenge bake ngenxa yokungeva kwake.* Ziqamo zemikwa

yake ezi. Liti ilizwi lika Tixo “ Into asukuba eyihlwayele umntu uyakuvuna kwayona.” Ubehlwayele ke isono lomfana uvuna namhla isiqamo saso, ufumanana namhla nomvuzo waso okukufa, unjengomntu ofileyo kunje. “ Ubehlwayelele eyake inyama uvunake ukonakala ngokwasenyameni. “ Akuko mntu onokumbeka ityala ati ndeuziwe nguwe ndinjenje, ebengenakulibeka u-Yise, kuba uzimkele ngokwake kowabo, bekungatshiwongo kuye ukutiwa mhlenikweni wafudukayo uzuyicite ke lempahla, hayi, yonke lento ayiyo namhla, lilishwa azitobele ngokwake, ngobugeza bake. Nangoku ke njengokuba umntu engenakunyanzelwa ngu Tixo ukuba aguquke akuko mntu unyanzelwayo nguye ukuba one, umntu uzinyulela ngokwake. Kanti baninzi abantu abati silicaza nje ilizwi lika Tixo asisidalanga tina isono sidalwe ngu Tixo yena ungu So- mandla sotshatyalaliswa nguye, siyilento siyiyo senziwe ngu Tixo. Unokutini u-Tixo ukusidala isono? Isono ndiba kukwapula umteto wake, ndiba kukutiya u-Tixo, ndiba kukungayilulameli imiyalo yake. Unokutini ke u-Tixo ukumisa imiteto ati masibambe yona, aze ati esitsho ajike ati masiyapule sikwenze oko akwalileyo? Akunyanzelwa ngu Tixo ukuba wone yena ufuna ukukwalela. Into ayitetileyo yile “umpefumlo owonayo uyakufa.” Usuke uti ke wena uliva elo lizwi utande ukona, utande ukuwapula umteto wake, utande ukufa ; akanakwenza ngakumbi u-Tixo wakona, kupela makakuzuzise umvuzo wako okukufa.

VI.— *Ufike watini ke lomfana akuba seleyinto enje ukutsha- balala kwayo?* Londawo sobuya siyiqonde siyifumane. Nanku kodwa namhla kubekiswa izwi kuwe kusitiwa Ukuxolele na ukufa? Uyixolele na indlala yompefumlo? Ukuxolele na ukutshabalala kwako? Ukuxolele na ukubulahla kwako ubuntu bako? Ubuxolele na ubuhlwempu? Utinina wena namhla? Kubekwa pambi kwako indawo ezimbini, kutiwa usebubini ufuna ukufa na, kubekwa pambi kwako ubomi kutiwa buya, goduka, guquka, kolwa, mamkele u-Yesu abe ngu-Msindisi wako. Kwezomdawo zimbini nje, unyula yipina? U- Tixo ubekisa kuni namhla ilizwi eliti Yabonani ndibeka pambi kwenu, indlela yokufa nendlela yobomi. Eyona niya kunyula yona yiyipina? Nyulani namhla oyena niya kumkonza oyena niyakumzukisa. Akwaba angabako oya kuti ukupendula kwake, okukokwam, nokuba bateni abanye, nokuba bakupe zwi linina bona, mna ndiyakukonza inkosi engu Tixo. Kwa- nga kungabanjalo.

Pakati E-Africa—U-Mr. Stanley, umfo esasite uye kuquba umsebenzi ongabanga nakufezwa ngu Dr. Livingstone ute ukusuka kwake E-Bangamoya umzi oselunxw’emeni Iwe Zanzibar, wasingisa ecibini le Victoria Nyanza, icibikazi elikulu elipakati e-Africa ngasentla kwele Tanganyika. Ukunduluka kwake ubenamadoda 160, exobile kunene imipu. Ukuya kufika kwelocibi utabate intsuku 103, la.ba kanjalo seli- ncipile kakulu inani labantu bake, abanye bezimele abanye bebulewe sisifo. Bakolise ukuti bacande kumazwe ebengekafikelelwa ngabelungu ngapambili. Ngenye imini wayesilwa nabantsundu belozwe wabulala kubo amadoda akumashumi amahlanu, kwawake kwafa 21. Wati kanjalo wati- mba kunene inkomo watshisa nezindlu. Ute akufika ecibini walijikela kwada kwakatatu, ekangela ububanzi nobude nobunzulu balo. Okunye wapantse ukufa kukulamba okunye wapantse ukuntywiliselwa emanzini. Kukafuti esinda kwabafuna ukumbulala.